Lakštingalos plunksnos
Kitą kartą lakštingalai buvusios už visų paukščių gražesnės plunksnos ir balsas. Ta lakštingala ėmus didžiuotis. Šokinėdama sakanti:

– Koks tas dievs, koks nedievs, aš to dievo nepažįstu!

Ponas dievas ir pasiuntęs vanagą, sakąs:

– Eik tu jai tas gražiąsias plunksnas nurauk!

Vanagas tuoj sučiupęs, nuravėjęs, ir daugiau atidygusios tiktai tokios pilkos kaip žvirblio. Tada sakanti:

– Dievas visagalis, ką nori – tą padaro.

Etiologinės sakmės